شکارپور میں نماز عید کے دوران امامبارگاہ پرخود کش حملے

صوبہ سندھ کے علاقے شکارپور میں نماز عید کے دوران امامبارگاہ پرخود کش حملے میں دو پولیس اہلکاروں سمیت کم از کم دس افراد زخمی ۔

خبر کا کوڈ: ۴۲۳۲۱۱

تاریخ: ۱۳ آذر ۲۰۱۶ - ۲۲:۵۰

رسا نیوز ایجنسی کی رپورٹ کے مطابق پاکستان کے صوبہ سندھ کے علاقے شکارپور میں نماز عید کے دوران امامبارگاہ پرخود کش حملے میں دو پولیس اہلکاروں سمیت کم از کم دس افراد زخمی جبکہ ایک حملہ آور ہلاک اور دوسرے کو گرفتار کرلیا گيا ہے جس کا تعلق وہابی دہشت گرد تنظیم سے بتایا جاتا ہے۔

اطلاعات کے مطابق شکار پور کےخانپور کے امام بارگاہ میں دو خودکش حملہ آوروں نے گھسنے کی کوشش کی، بہادر پولیس اہلکاروں نے جان پر کھیل کر دونوں کو روکنے کی کوشش کی جس پر ایک حملہ آور نے خود کو اڑا لیا، دوسرے حملہ آور کو زخمی حالت میں گرفتار کر لیا گیا ہے ۔

خان پور کے امام بارگاہ میں عید کی نماز کے دوران دو خودکش حملہ آوروں نے عید گاہ میں گھسنے کی کوشش کی جس پر ڈیوٹی پر مامور پولیس اہلکاروں نے بروقت کارروائی کرکے حملہ آوروں کو روکنے کی کوشش کی۔

ایک خودکش بمبار نے خود کو اڑا لیا جبکہ ایک دہشت گرد کو لوگوں نے پکڑ لیا اور تشدد کرکے پولیس کے حوالے کردیا، حملے کے وقت عید گاہ میں نماز عید ادا کی جارہی تھی اور لوگوں کی بڑی تعداد موجود تھی ۔

ئی جی سندھ اے ڈ ی خواجہ نے کہا ہے کہ زخمی اہلکاروں کی حالت تشویشناک ہے انہیں سکھر منتقل کیا جارہا ہے ۔

وزیراعلی سندھ مراد علی شاہ شکار پورپہنچ گئے ہیں ۔خودکش حملے کی جگہ کا دورہ کیا اس موقع پر بات کرتے ہوئے کہا کہ ایک حملہ آور کو گرفتار کرلیا ہے، گرفتار حملہ آور سے تفتیش جاری ہے ، حملہ آوروں کی جڑ تک پہنچیں گے۔۔/۹۸۹/ف۹۴۰/